Den Vest-Sjællandske Avis, 1835-07-04
J England vil man have faaet Efterretning fra Persien om, at Sir H. Bethune, var med sin lille Krigshær rykket fra Ispahan mod Schiras, hvilken Stad strax havde aabnet sine Porte, hvorved Hussein Ali Mirza, Fyrste af Schiras, og Hassan Al Mirza, Fyrste af Kermen vare blevne gjorte til Fanger, hvorfor Mohammed Schah ikke faae sig videre nødt til at forlade Teheran. Den engelske Handel paa Persien, som en Tid lang var gaaet i Staae, var paa nye kommen i en meget livfuld Gang. De nyeste Efterretninger fra Persien over Konstantinopel af 3die Juni lyde ikke fuldt saa gunstige, vel var den persiske Gesandt Chudadad Chan, ankommen til denne Hovedstad, og skildrer der sit Fødelands Tilstand fra den fordeelagtigste Side. Men Landet skal være fuld af indvortes Uroelighed, og Prinsernes og Schabens Tropper levere hinanden uophørlig smaae Fægtninger, hvorved snart det ene og snart det andet Partie faaer Overhaand. - Man har i Triest faaet nye Efterretninger fra Scutari, som naae til den 31te Mai. Paschaen havde ikke allene forlangt 200,000 tyrkiske Piastere af Jndvaanerne; men tillige giort en Deel andre strenge Fordringer. Da Jndvaanernes Chefer Beierne afsloge disse, saa lod Paschaen Bazaren besætte med sine Tropper, og tillige afsende 30 Mand til en BeisHuus, for at bemægtige sig hans Person; men da disse nærmede sig dertil, saa fyrede en Deel Mor laker, som Beien havde optaget i sin Boelig til sit Forsvar paa Tyrkerne, dræbte 6 Mand, og drev Resten paa Flugten. Nu begyndte en almindelig Fægtning i Gaderne, som endte med at Paschaen maatte den 21de trække sig tilbage til Kastellet; men som derpaa lod fra samme Staden beskyde, hvorved en Deel af Bazaren er bleven afbrændt. Skydningen varede ved til den 31te, men man troer, at Paschaen vil blive nødt til at trække sig ud af Kastellet, da dette ikke er provianteret; 500 Mennesker skulle have tilsat Livet ved denne Leilighed. – Uroelighederne i Albanien have forplantet sig til Bosnien, hvor Vezieren lod en rebellisk Høvding pludselig henrette. Fyrste Milosch har i Anledning af disse Uroeligheder ladet Biergpassagerne til Albanien besætte med Tropper. Han skal have lovet Sultanen at ville paa Ruslands og Østerrigs Anmodning tage alle de i Servien indførte Forandringer i Statsbestyrelsen tilbage, den 25de Mai ankom den ottomaniske Flaade, bestaaende af 1 Orlogskib, 5 Fregatter og 6 andre Skibe til Tripolis. Dagen derpaa satte Paschaen i Tripolis, Sidi Ali, sig i Forbindelse med Chefen for Expeditionen, Nedschib Pascha, og den 27de gik 4500 Mand tyrkike Tropper i Land med et anseeligt Artillerie, og besatte alle faste Positioner i Staden. Den 28de blev Sidi Ali Pascha indbudt af Nedschib Pascha til at komme ombord paa Admiralskibet, for at aftale de videre Operationer med ham. Efterat de havde talt en Tid sammen og han vilde vende tilbage, saa foreviste Nedschib Pascha ham et Firman, ifølge hvilket han var bleven udnævnet til Gouverneur i hans Sted og en Ordre til at beholde ham ombord. Herpaa gik Nedschib Pascha i Land, og holdt sit Jndtog Staden under Kanonernes Torden. Saaledes blev Familien Koramanli, som i 200 Aar har regieret over Tripolis styrtet uden Sværdslag. Sidi Ali er med sin Familie og alle sine Eiendomme afreist til Konstantinopel. Oprørerne udvalgte en Brodersøn, af ham til Pascha i hans Sted; men han blev myrdet efter faae Dages Forløb. Landet har underkastet sig, og Porten har saaledes tiltaget sig et undskrænket Herredømme over Regentskabet Tripolis.